Yusif Şeyxov

Yusif Mənsur oğlu Şeyxov (d. 2 fevral 1951) — Azərbaycan ssenaristi, Azərbaycanın əməkdar mədəniyyət işçisi (2000), Azərbaycan Respublikası Mədəniyyət və Turizm Nazirliyinin sektor müdiri. 2018-ci 2021-ci illərdə Dövlət Film Fondunda baş mütəxəssis vəzifəsində çalışmışdır. 

 Həyatı 
Yusif Şeyxov 1951-ci il fevralın 2-də Bakıda anadan olub.Günel. Kino xadimi Yusif Şeyxovun 60 yaşı tamam olur //525-ci qəzet.- 2011.- 2 fevral.- S. 7. Burada 23 saylı orta məktəbi bitirib. İki il (1969-1970) Neft-Kimya İnstitutunda, 1970-1975-ci illərdə İncəsənət İnstitutunun Rejissorluq fakültəsində təhsil alıb.

Fəaliyyəti
Yusif Şeyxov 13 yaşında məşhur olarkən Sehrli xalat filmində pioner Eldar rolunda çəkilib. Sonradan "Azərbaycanfilm" kinostudiyasında, 1979-1985-ci illərdə isə Dövlət Kinematoqrafiya Komitəsində müxtəlif vəzifələrdə çalışıb. 1985-1989-cu illərdə "Azərkinoprokat" idarəsinin müdiri işləyib. 1990-2001-ci illərdə "Azərkinovideo" birliyində baş direktor müavini vəzifəsində çalışıb. Kinoya bağlılıq uşaqlıq yaşlarından – "Mən rəqs edəcəyəm" filmində epizodik rolda, "Sehrli xalat" filmində baş rollardan birinə çəkildikdən sonra yaranıb. Bir neçə sənədli ("Qobustan", "Portret. Tokay Məmmədov", "Dua" və b.), animasiya  ("Qızıl", "İt sərgisi") fiminin, eləcə də "Arxada qalmış gələcək" bədii filminin ssenari müəllifidir. "Mozalan" kinojurnalı üçün süjetlər yazıb: "Tövbə", "Halal" və s.

Azərbaycan kino sənətinin inkişafındakı xidmətlərinə görə 18 dekabr 2000-ci ildə Azərbaycanın əməkdar mədəniyyət işçisi fəxri adına layiq görülmüşdür.

 Filmoqrafiya 

Aktyor kimi
 Sehrli xalat (film, 1964)(tammetrajlı bədii film)

Rejissor assistenti kimi
 Vulkana doğru (film, 1977-1978) (3-seriyalı bədii televiziya filmi)
 Dantenin yubileyi (film, 1978)(tammetrajlı bədii film)
 Yarımçıq qalmış mahnı (film, 1979)(tammetrajlı bədii film)
Rejissor və ssenari müəllifi  kimi

 Unudulmuş dəhliz (film, 2021) (tammetrajlı sənədli film)

Ssenari müəllifi kimi
 Arxada qalmış gələcək (film, 2004)(tammetrajlı bədii film)
 Anarın anları (film, 2008)
 Dua (film, 2008) (sənədli)
 Hədiyyə (film, 2016)(qısametrajlı bədii film)
 İt sərgisi (film, 2010) (animasiya filmi)
 Qızıl (film, 2007) (animasiya)
 Nizami (film, 2012)
 Sübhdən başlanan həyat (film, 2015)
 Vəli Axundov. XXI əsrdən baxanda (film, 2016) (sənədli)

Redaktor kimi
 Cavid ömrü (film, 2007)(tammetrajlı bədii film)
 Axınla aşağı (film, 2014)(tammetrajlı bədii film)
 4.1 şəhər motivləri (film, 2015) (kinoalmanax)
 Yarımçıq xatirələr (film, 2015)(tammetrajlı bədii film)

 İstinadlar 

 Xarici keçid 
 118 yaşlı Azərbaycan kinosu

Kateqoriya:Azərbaycan ssenaristləri
Kateqoriya:Bakıda doğulanlar
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:Azərbaycan film redaktorları